N á v r h

Obecné zastupiteľstvo v Mankovciach, na základe ustanovenia § 6 ods. 2 § 11 ods. 4, písm.d)

zákona č.369/1990 Z .z. o obecnom zriadení v znení neskorších zmien a doplnkov, v súlade so zákonom č. 223/2001 Zb. o odpadoch v znení neskorších zmien a doplnkov a zákonom č. 582/2004 Z. o miestnych daniach a miestnom poplatku za komunálne odpady a drobné sta-vebné odpady v znení neskorších zmien a doplnkov vydáva

**Všeobecne záväzné nariadenie**

**č. 3/2021**

**o poplatku za komunálne odpady a drobné stavebné**

**odpady**

**Článok 1**

**Poplatok**

(1) Miestny poplatok za komunálne odpady a drobné stavebné odpady ( ďalej len „ poplatok“) sa platí za komunálne odpady okrem elektroodpadov a drobné stavebné odpady, ktoré vznika-jú na území obce.

(2) Podrobnosti o nakladaní s komunálnymi odpadmi a drobnými stavebnými odpadmi na území obce Mankovce stanovuje obec v osobitnom všeobecne záväznom nariadení obce Mankovce o nakladaní s komunálnymi odpadmi a drobnými stavebnými odpadmi na území obce Mankovce.

(3) Ak zákon o miestnych daniach neustanovuje inak, poplatok platí poplatník podľa § 77 ods. 2 až 4 zákona o miestnych daniach. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.

(4) Poplatok za odpad od poplatníka v ustanovenej výške pre obec vyberá a za vybraný poplatok ručí:

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spolu-vlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľnosti štát, vyšší územný celok alebo obec (ďalej len „plati-teľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach. Poplatková povinnosť zaniká dňom, ktorým zanikne táto skutočnosť.

(6) Sadzbu poplatku Obec Mankovce určuje nasledovne:

**- 0,05480 € za osobu a kalendárny deň**

**– 20,00 €** za zamestnanca (PO a FO podnikateľ platí poplatok podľa počtu zamestnancov k 31.

01. daného roka)

(7 ) Poplatník je povinný v priebehu zdaňovacieho obdobia oznámiť obci vznik a zánik poplatkovej povinnosti do 30 dní odo dňa vzniku alebo zániku poplatkovej povinnosti a:

a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 77 ods. 7 zákona o miest-nych daniach aj identifikačné údaje za ostatných členov domácnosti a ak je poplatníkom osoba podľa § 77 ods. 2 písm. b) alebo písm. c) zákona o miestnych daniach názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku podľa § 82 zákona o miestnych daniach, pred-ložiť aj doklady, ktoré odôvodňujú zníženie alebo odpustenie poplatku.

(8) Poplatok vyrubuje obec každoročne rozhodnutím na celé zdaňovacie obdobie. Vyrubený po-platok je splatný do 15 dní odo dňa nadobudnutia právoplatnosti rozhodnutia. Vyrubenie poplatku a splatnosť určuje § 81 a § 81a zákona o miestnych daniach.

(9) Domácnosť, ktorá má zaplatené poplatky za komunálny odpad dostane z obecného úradu nálepku za každý kalendárny rok, ktorú je potrebné nalepiť na zbernú nádobu. Nádoby neoznačené touto nálepkou nebudú vyvážané.

(10) Obec podľa § 82 zákona o miestnych daniach poplatok odpustí za obdobie, za ktoré sa popla-tník v obci nezdržiaval, ak sa preukáže dokladom o zaplatení poplatku v inej obci.

(11) Obec podľa § 82 zákona o miestnych daniach vráti poplatok alebo jeho pomernú časť poplat-níkovi, ak predloží potvrdenie o výkone trestu, väzbe, pobyte v ústave.

**Článok 2**

**Záverečné ustanovenie**

1/Dňom účinnosti tohto všeobecne záväzného nariadenia o miestnom poplatku za komunálne

odpady a drobné stavebné odpady sa zrušuje všeobecne záväzné nariadenie o miestnom po-

platku za komunálne odpady a drobné stavebné odpady č. 3/2020 zo dňa 12.12.2019

2/ OZ obce Mankovce sa na tomto všeobecne záväznom nariadení o miestnom poplatku za

komunálne odpady a drobné stavebné odpady uznieslo dňa .......................

.

**Článok 3**

**Účinnosť**

Toto VZN nadobúda účinnosť 1.januára 2021.

Bc. Milan Vrábel

starosta obce Mankovce

Zverejnenie: - vyvesené dňa :

- zvesené dňa : ..........................